Jakub ef. Selimoski - Wikipedia

# Jakub ef. Selimoski

### From Wikipedia

Jakub ef. Selimoski je rođen 1946. godine u Kičevu, Makedonija. Gazi Husrevbegovu medresu završio je u Sarajevu 1966., a odsjek "civilizacije i kulture" na Universitetu Al-Azhar u Kairu 1972. Po povratku u Islamsku zajednicu Makedonije bio je prvo postavljen za vjersko-prosvjetnog referenta a malo kasnije za sekretara Starješinstva Islamske zajednice u Makedoniji.

Nakon smrti hadži Bedri ef. Hamida, dotadašnjeg predsjednika Starješinstva Islamske zajednice u Makedoniji, Jakub ef. Selimoski je prvo postavljen za vršioca dužnosti predsjednika, a zatim od strane Vrhovnog sabora Islamske zajednice Jugoslavije 1981. godine imenovan za predsjednika Starješinstva Islamske zajednice u Makedoniji. Njegova spremnost i organizacione sposobnosti rezultirale su i izgradnjom i otvaranjem Isabegove medrese u Skoplju, izgradnjom i obnovom brojnih džamija, pokretanjem izdavačke djelatnosti i prvog vjerskog informativnog lista nakon oslobodjenja u Makedoniji "El-Hilal", unapređenju vjerske pouke i dr.

Početkom 1990. godine hadži Jakub ef. Selimovski imenovan je vršiocem dužnosti reisu-l-uleme, u kom periodu su obavljeni izbori na svim razinama u islamskoj zajednici te privedene kraju i promjene Ustava Islamske zajednice, a godinu dana kasnje, 9. marta 1991. godine tajnim glasanjem na sjednici Izbornog tjela za izbor reisu-l-uleme u Sarajevu, pobjedio je između četiri kandidata. Njegov izbor se uzima kao prvo slobodno, demokratsko biranje reisu-l-uleme nakon Drugog svjetskog rata. Funkciju reisu-l-uleme obavljao je u teškom periodu agresije na Hrvatsku i Bosnu i Hercegovinu do raspada Islamske zajednice odnosno formiranja Obnoviteljskog sabora za Islamsku zajednicu BiH.

## [izmijeni] Također pogledajte

- Spisak Bošnjaka

Wikicitat na bosanskom jeziku ima članak pod nazivom:
Jakub ef. Selimoski
Preuzeto sa: "http://bs.wikipedia.org../../../j/a/k/Jakub_ef._Selimoski_f770.html"

Kategorije: Muškarac | 1946 rođenja | Efendije | Wikicitat

##### Views

- Članak
- Razgovor
- Trenutna verzija

##### Pretraga